**ИНФОРМАЦИЯ ЗА НАКАЗАТЕЛНИ ДЕЛА НАСРОЧЕНИ ЗА РАЗГЛЕЖДАНЕ**

**ПРЕЗ МЕСЕЦ АПРИЛ**

**02 април 2025 г.**

**Наказателно дело от общ характер № 246/2023 година – 14:00 часа**

Делото е образувано по обвинителен акт на Софийска градска прокуратура против **М. Л. М. и Л. Л. М** .

Повдигнатото на **М.Л.М.** обвинение за извършване на **престъпление по чл. 203, ал. 1, във вр. с чл. 202, ал.1, т.1 и т.2, във вр. с чл. 201, вр. чл. 20, ал.2 и ал.4, вр. ал. 1, вр. чл. 26, ал.1 от НК е** за това, че:

От 04.09.2008 г. до 22.12.2010 г. в гр. В., при условията на продължавано престъпление, със 19 /деветнадесет/ деяния, които осъществяват поотделно един състав на едно и също престъпление, извършени през непродължителни периоди от време, при една и съща обстановка и при еднородност на вината, при което последващите се явяват от обективна и субективна страна продължение на предшестващите, като извършител, в съучастие с помагача Л. Л. М. и след като се сговорила предварително с другия извършител Р. А. В. - длъжностно лице по смисъла на чл. 93, т. 1,6. „б“ , присвоила чужди пари, като присвояването е в особено големи размери и представлява особено тежък случай.

Повдигнатото на **Л.Л.М.** обвинение **за извършване на престъпление по чл.202, ал.1, т.1 и 2, във вр. с чл. 201, вр. чл. 20, ал.4, вр. ал. 1 от НК е за това, че:**

На 21.09.2010г. в гр. В., като помагач умишлено улеснил сговорилите се предварително М. Л. М. - извършител и Р. А. В. - извършител */длъжностно лице по смисъла на чл. 93, т. 1,6. „б“ от НК/ -* да присвоят чужди пари - **престъпление по чл. 202, ал.1, т.1 и 2, във вр. с чл. 201, вр. чл. 20, ал. 4, вр. ал. 1 от НК.**

**08 април 2025 г.**

**Наказателно дело от общ характер № 27/2024 година – 10:30 часа**

Делото е образувано по обвинителен акт на Окръжна прокуратура – Видин против **Н.И.Я**

Повдигнатото на подсъдимия **Н.И.Я** обвинение е, че:

На 19.09.2022г. на ГКПП –Д.- В.-К. при излизане от Р България, чрез посредственото извършителство на Д. И. Т. е направил опит да пренесе през границата на страната стоки за търговски цели без знанието и разрешението на митниците, чрез използване на чужд документ, като предметът на контрабандата е в особено големи размери, случаят е особено тежък и деянието остава недовършено, поради независещи от извършителят причини-**престъпление по чл.242, ал.4, във вр. с ал.1, б“б“ и б“д“ във вр. с чл.18, ал.1 от НК.**

**09 април 2025 г.**

**Наказателно дело от общ характер № 391/2024 година – 14:00 часа**

Делото е образувано по обвинителен акт на Окръжна прокуратура – Видин против **Н.М.Л.**

Повдигнатото на подсъдимия **Н.М.Л.**обвинение е, че:

На 18.03.2019 г. на ГКПП – Д.В. – К., на излизане от Р България, без надлежно разрешително по ЗКНВП, направил опит да пренесе през границата на страната, високорискови наркотични вещества - коноп, опаковано в найлоново пликче с цип, с общо брутно тегло 2,99 грама- **престъпление по чл.242, ал.2 във вр. с чл.18, ал.1 от НК.**

2. На 18.03.2019 г. на ГКПП – Д.В. – К., на излизане от Р България, без надлежно разрешение по ЗКНВП, направил опит да пренесе през границата на страната, прекурсор за производство на наркотични вещества - **престъпление по чл.242, ал.З във вр. с чл.18, ал.1 от НК.**

3. На 18.03.2019 г. от гр. София до ГКПП – Д.В. – К., в себе си и в личен багаж, поставен в багажното отделение на лек автомобил, държал с цел разпространение високорискови наркотични вещества - коноп, както и прекурсор за производство на наркотични вещества - **престъпление по чл.354а, ал.1 от НК.**

**24 април 2025 г.**

**Наказателно дело от общ характер № 187/2024 година – 10:30 часа**

Делото е образувано по обвинителен акт на Окръжна прокуратура – Видин против **К. Ж. К.** за извършване на **престъпление по чл. 124, ал. 1, пр. първо във вр. с чл. 128, ал. 2, пр. последно вр. с ал. 1 от НК.**

Повдигнатото на **К. Ж. К.** обвинение е, че:

На 03.08.2021 г. причинил по непредпазливост смъртта на Ж. Х. К. , настъпила в УМБАЛ „Царица Йоанна - ИСУЛ“ ЕАД – С., вследствие на умишлено нанесена тежка телесна повреда, изразяваща се в тежка черепно-мозъчна травма, довела до постоянно общо разстройство на здравето, опасно за живота, причинена чрез нанасяне на множество удари с ръце и крака по главата, осъществени на 06.07.2021 г. в с. Р., обл. Видин - **престъпление по чл. 124, ал. 1, пр. първо във вр. с чл. 128, ал. 2, пр. последно вр. с ал. 1 от НК.**

**23 април 2025 г.**

**Наказателно дело от общ характер № 220/2024 година – 14:00 часа**

Делото е образувано по обвинителен акт на Окръжна прокуратура – Видин против **К. С. П и П. С. Б.**

Повдигнатите на **К. С. П** обвинения са, че:

1. За времето от 30.06.2022 г. до 13.12.2023 г. на територията на гр. Видин се сговорил с П.С. Б. да вършат престъпления по чл. 327, ал. 1 от НК, за които е предвидено наказание лишаване от свобода повече от три години и чрез които се цели да се набави имотна облага - **престъпление по чл. 321, ал. 6 от НК;**

2. За времето от 30.06.2022 г. до 13.12.2023 г. в гр. Видин, като извършител в съучастие с П. С. Б., устройвал хазартни игри съгласно чл. 2, ал. 1 от Закона за хазарта - /хазарт е всяка игра на случайността, в която има залог и може да се получи печалба или да се загуби залогът/, не по установения от закона ред съгласно чл. 3, ал. 1 от Закона за хазарта /Всяка хазартна игра и дейност по този закон на територията на Република България може да се организира само с лиценз, издаден от изпълнителния директор на Националната агенция за приходите или оправомощен от него заместник изпълнителен директор/, със залагания при игра на карти, в която всички участници встъпват с депозит /залог/ с предварително договорено условие, победителят от играта да получи депозитите/залозите на загубилите участници- **престъпление по чл. 327, ал. 1 вр. чл. 20, ал. 2 вр. ал. 1 от НК.**

**3.** На 13.12.2023 г. във външна тоалетна на недвижим имот обитаван от К. С. П. и И. М. Д. , ***държал*** огнестрелно оръжие по смисъла на чл. 4, ал. 2 от Закон за оръжията, боеприпасите, взривните вещества и пиротехническите изделия /ЗОБВВПИ/ и **сигнални /халосни/ боеприпаси за предупредително /газ-сигнално оръжие/** без да има за това надлежно разрешение съгласно чл. 50, ал. 3 от ЗОБВВПИ - **престъпление по чл. 339, ал. 1 от НК.**

**Повдигнатите на П.С.Б.обвинения са, че:**

1. За времето от 30.06.2022 г. до 13.12.2023 г. на територията на гр. Видин се сговорил с К. С. П. да вършат престъпления по чл. 327, ал. 1 от НК, за които е предвидено наказание лишаване от свобода повече от три години и чрез които се цели да се набави имотна облага — **престъпление по чл. 321, ал. 6 от НК;**

**2.** За времето от 30.06.2022 г. до 13.12.2023 г. в гр. Видин, в помещение на сграда, като извършител в съучастие с К. С. П. като извършител, устройвал хазартни игри съгласно чл. 2, ал. 1 от Закона за хазарта - /хазарт е всяка игра на случайността, в която има залог и може да се получи печалба или да се загуби залогът/, не по установения от закона ред съгласно чл. 3, ал. 1 от Закона за хазарта /Всяка хазартна игра и дейност по този закон на територията на Република България може да се организира само с лиценз, издаден от изпълнителния директор на Националната агенция за приходите или оправомощен от него заместник изпълнителен директор/, със залагания при игра на карти, в която всички участници встъпват с депозит /залог/ с предварително договорено условие, победителят от играта да получи депозитите/залозите на загубилите участници - **престъпление по чл. 327, ал. 1 вр. чл. 20, ал. 2 вр. ал. 1 от НК.**

**28 април 2025 г.**

**Наказателно дело от общ характер № 320/2024 година – 10:00 часа**

Делото е образувано по обвинителен акт на Окръжна прокуратура – Видин против **П. П. Б.**

Повдигнатото на подсъдимия **П. П. Б.**обвинение е, че:

На 10.06.2023 г. около 00.10 часа на път 1-1 /Е—79/ в посока от гр. В. към гр. Д., при управление на моторно превозно средство - товарен автомобил – влекач, собственост на фирма ““ ЕАД , нарушил чл.21, ал.1 от ЗДВП, движейки се с 94 км/ч. при разрешена максимална скорост за категория “С+Е“ извън населено място - 70 км/ч., вследствие на което след излизане от десен завой полуремаркето е навлязло в насрещната пътна лента и блъснало челно насрещно движещия се товарен автомобил – влекач, собственост на ““ ЕООД, управляван от М. К. Р., с което по непредпазливост причинил смъртта на М. К. Р. - **престъпление по чл.343, ал.1, б. “в“ във вр. с чл.342, ал.1 от НК, във вр. с чл.21, ал. 1 от ЗДВП за кат. “С+Е“ извън населено място.**

**30 април 2025 г.**

**Наказателно дело от общ характер № 98/2022 година – 14:00 часа**

Делото е образувано по обвинителен акт на Окръжна прокуратура – Видин против **К.Д.Г.** обвинен в **извършване на престъпления по чл.242, ал.2 във вр. с чл.18, ал.1 от НК и по чл.354а, ал.1, предл."второ" от НК,**

Повдигнатото на подсъдимия обвинение е, че :

1.На 30.05.2019 год. на ГКПП-Д.„В.-К.", при излизане от Р. Б. към Р. Р., при условията на посредствено извършителство, чрез М.Л.Й., роден в Р.У., действайки невиновно, двамата шофьори на товарен автомобил, с прикачено към него полуремарке, без надлежно разрешително по ЗКНВП, направил опит да пренесе през границата на страната, рискови наркотични вещества поставени под контрол съгласно Закона за контрол върху наркотичните вещества и прекурсорите към чл.З, ал.2, т.З, включени в Списък III - „Рискови вещества“, съгласно приложение №3 от Наредбата за реда за класифициране на растенията и веществата като наркотични, приета на основание чл.З, ал.2 и ал.З от ЗКНВП и престъплението останало недовършено поради независещи от волята на извършителя причини - **престъпление по чл.242, ал.2 във вр. с чл.18, ал.1 от НК** и

2.На 30.05.2019 год. на ГКПП-Д.„В.-К.", при излизане от Р. Б. към Р. Р., при условията на посредствено извършителство, чрез М.Л. Й., роден в Р.У., действайки невиновно, двамата шофьори на товарен автомобил, с прикачено към него полуремарке, без надлежно разрешително по ЗКНВП, държал с цел разпространение, рискови наркотични вещества поставени под контрол съгласно Закона за контрол върху наркотичните вещества и прекурсорите към чл.З, ал.2, включени в Списък III - „Рискови вещества“ от Наредбата за реда за класифициране на растенията и веществата като наркотични, приета на основание чл.З, ал.2 и ал.З от ЗКНВП - **престъпление по чл.354а, ал.1, предл."второ" от НК.**

„Връзки с обществеността“

Т. Кръстева/ тел:094989725

[acvidin.press@abv.bg](mailto:acvidin.press@abv.bg)